2. feladat

**Feladatok:**

1.

Egy 720 fős gyülekezetben a presbiterek száma a taglétszám 2,5%-a. Költségvetési kérdésekben 2/3-os részvételre van szükség a döntéshez a presbitériumi ülésen. Két fő előre jelezte távollétét. Egy főnek késik a busza. Ketten pedig az egyházmegyei nőszövetségi találkozón vannak.

**Hány fő van most jelen az ülésen?**

**Meg kell-e várni a busz megérkezését ahhoz, hogy a fontos kérdésről tudjanak dönteni?**

2.

A felső tagozatosok hétkezdő áhítata a templomban zajlik minden hétfőn. Az új tanévben 3-3 ötödikes, hatodikos és hetedikes, és két nyolcadikos osztály lesz. Átlagosan 24 fő jár az osztályokba. A templomban a padok közül minden negyedik egy oszlop végénél van, így azok 2 ülőhellyel rövidebbek, mint a teljes hosszúak.

**Ha a hosszú padokra 12 tanuló ül, akkor hány padban ülnek gyerekek?**

**Melléjük fér-e még a 11 osztályfőnök, ha nincs teljesen tele minden pad?**

3.

Ha a Dunántúli Egyházkerületben 2015-ben háromszor annyi református általános iskola lett volna, mint amennyi volt, akkor pontosan eggyel több lett volna, mint ugyanebben az évben a Dunamelléki Egyházkerületben. Eközben a Tiszáninnei Egyházkerületben 6, a Tiszántúliban 33 református általános iskola működött. A négy egyházkerületben összesen 70.

**Hány református általános iskola volt a Dunamelléki Egyházkerületben?**

4.

1Móz 5: 1-32: Nemzetségtábla

 1Ez Ádám nemzetségének könyve. Amikor Isten embert teremtett, Istenhez hasonlóvá alkotta.

2Férfivá és nővé teremtette, megáldotta, és embernek nevezte őket teremtésük napján.

3Ádám százharminc éves volt, amikor fiút nemzett, magához hasonlót, a maga képmására, és elnevezte Sétnek.

4Sét születése után Ádám nyolcszáz évig élt, és még nemzett fiakat és leányokat.

5Ádám teljes életkora tehát kilencszázharminc év volt, amikor meghalt.

6Sét százöt éves volt, amikor Enóst nemzette.

7Enós születése után Sét nyolcszázhét évig élt, és még nemzett fiakat és leányokat.

8Sét teljes életkora tehát kilencszáztizenkét év volt, amikor meghalt.

9Enós kilencven éves volt, amikor Kénánt nemzette.

10Kénán születése után Enós nyolcszáztizenöt évig élt, és még nemzett fiakat és leányokat.

11Enós teljes életkora tehát kilencszázöt év volt, amikor meghalt.

12Kénán hetven éves volt, amikor Mahalalélt nemzette.

13Mahalalél születése után Kénán nyolcszáznegyven évig élt, és még nemzett fiakat és leányokat.

14Kénán teljes életkora tehát kilencszáztíz év volt, amikor meghalt.

15Mahalalél hatvanöt éves volt, amikor Jeredet nemzette.

16Jered születése után Mahalalél nyolcszázharminc évig élt, és még nemzett fiakat és leányokat.

17Mahalalél teljes életkora tehát nyolcszázkilencvenöt év volt, amikor meghalt.

18Jered százhatvankét éves volt, amikor Énókot nemzette.

19Énók születése után Jered nyolcszáz évig élt, és még nemzett fiakat és leányokat.

20Jered teljes életkora tehát kilencszázhatvankét év volt, amikor meghalt.

21Énók hatvanöt éves volt, amikor Metúselahot nemzette.

22Énók az Istennel járt; Metúselah születése után háromszáz évig élt, és még nemzett fiakat és leányokat.

23Énók teljes életkora tehát háromszázhatvanöt év volt.

24Énók az Istennel járt, és egyszer csak eltűnt, mert magához vette őt Isten.

25Metúselah száznyolcvanhét éves volt, amikor Lámeket nemzette.

26Lámek születése után Metúselah hétszáznyolcvankét évig élt, és még nemzett fiakat és leányokat.

27Metúselah teljes életkora tehát kilencszázhatvankilenc év volt, amikor meghalt.

28Lámek száznyolcvankét éves volt, amikor fiút nemzett.

29Nóénak nevezte el, és ezt mondta: Ő vigasztal meg bennünket kezünk fáradságos munkájában a termőföldön, amelyet megátkozott az ÚR.

30Nóé születése után Lámek ötszázkilencvenöt évig élt, és még nemzett fiakat és leányokat.

31Lámek teljes életkora tehát hétszázhetvenhét év volt, amikor meghalt.

32Nóé ötszáz éves volt, amikor fiakat nemzett: Sémet, Hámot és Jáfetet.

**Hány éves volt Ádám, mikor Mahakálé Járedet nemzette?**

**Életben volt-e még Séth, mikor Lámekh Noét nemzette?**

**Megoldókulcs:**

1.

A 720 fő 2,5%-a 18 fő.

18-2-1-2 = 13 fő

18-nak a 2/3-a 12fő, azaz a késő busz miatt nem kell várakozni a döntéshozatallal.

2.

264 fő 5,739 rövid pad, azaz 6, így 18 hosszú pad. Összesen 24 padot.

6 × 10 fő + 18 ×12 fő = 276 ülőhely, így 264 +11 < 276, odaférnek az osztályfőnökök.

3.

Össz. – TT – TI= 70 – 33 – 6=31

DT + DM = 31 és DM= 3DT-1 e kettő egyesítéséből: DT + 3 DT – 1 = 31

Ebből DT = 8, tehát DM = 3 × 8 – 1 = 23.

4.

a.) Az életkorokat kell összeadni: 130 + 105 + 90 + 70 + 65 = 460 éves volt Ádám.

b.) Séth teljes életkora 912 esztendő

Séth születésétől kezdve az életkorokat összeadva Noé születéséig:

105+90+70+65+162+65+187+182=926 esztendő

912 < 926, azaz Séth ekkor már nem élt.